Sunsundegui

Sunsundegui, S.A. Sakana eskualdeko Altsasu udalerrian kokaturiko enpresa da, autobus eta trenen karrozeriak egiten dituena.

1944an Irunen sortua, 1956an Altsasura lekualdatu zen.

2008an lortu zuen fakturazio-errekorra, baina kudeaketa txarrak krisi ekonomiko larria ekarri zion, eta, horren ondorioz, 2009an Nafarroako Gobernuak, Sodenaren bitartez, bere kudeaketaz arduratu behar izan zuen

2012. urtearen amaieran, Nafarroako Gobernuak Sunsundeguin desinbertitzea erabaki zuen, eta 2013. urtearen lehenbiziko erdian akordio bat lortu zuen langileekin eta zuzendaritza-taldearekin, hauek akziodunak bihur zitezen, enpresa bereganatuz.

Espainiako merkatuaz gain, Sunsundeguik Europa eta Ekialde Hurbileko hainbat herrialdetara esportatzen ditu autobusak, eta, horren ondorioz, 2008an Nafarroako Gobernuaren esportazioaren saria jaso zuen.

2019ean 450 langile zituen.

 Modeloak 

Hirikoak eta hiriartekoak

 Sunsundegui SB3 (artikulatua; 81 eserleku)
 Sunsundegui SB3 (Low Entry)
 Sunsundegui SB3 pisu garaikoa
 Sunsundegui SB3 Go

Autobusak

 Sunsundegui SC7 (71 eserleku, 3,7 metroko altuera)
 Sunsundegui SC5 (71 eserleku, 3,5 metroko altuera)

 Erreferentziak 

 Kanpo estekak 
 Webgune ofiziala euskaraz

Kategoria:Nafarroa Garaiko enpresak
Kategoria:Altsasuko ekonomia
Kategoria:Autobus enpresak
Kategoria:1944an sortutako enpresak